Skúsený slovenský útočník Banskej Bystrice Michal Handzuš si dnes vypočul verdikt disciplinárnej komisie Slovenského zväzu ľadového hokeja.

Oficiálny verdikt znie trojmesačný dištanc. Handzuš tak bude pykať za zákrok na Tomáša Hričinu v šlágri 38. kola Tipsport Ligy na ľade Košíc v piatok 13. januára.

Za nebezpečný zákrok dostal počas zápasu trest na 5 min plus do konca zápasu. Hričina na nosidlách putoval rovno do nemocnice.

Reakcia potrestaného Hadzuša: Nezostáva mi nič iné, len tento trest akceptovať. Najskôr sa však musím rozhodnúť, či vôbec budem pokračovať v kariére. Keď áno, po uplynutí polovice trestu sa určite odvolám, urobil by to každý.